לזלי נילסן

לֶזלי ויליאם נילסן (באנגלית: Leslie Nielsen;‏ 11 בפברואר 1926 – 28 בנובמבר 2010) היה שחקן וקומיקאי קנדי-אמריקאי. נודע בעיקר בזכות תפקידיו בסרטים פרודיים, כגון תפקידיו הראשיים בסדרת הסרטים "האקדח מת מצחוק" ו"טיסה נעימה", בהם גילם דמות רצינית לכאורה, שאינה מגיבה באופן צפוי למגוון מצבים אבסורדיים. נילסן נולד ברגינה, בירת הפרובינציה הקנדית ססקצ'ואן, להורים ממוצא דני וולשי. היו לו שני אחים, אחד מהם, אריק נילסן, כיהן כמשנה לראש ממשלת קנדה בשנות השמונים. לאחר התיכון התגייס לחיל האוויר המלכותי של קנדה, ושימש כמקלען אוויר במשך שנה במהלך מלחמת העולם השנייה (אף שלא נשלח לשירות פעיל מחוץ לקנדה). את הקריירה שלו החל נילסן במשחק בסרטים שונים בתפקידים דרמטיים. מאז 1950 השתתף בכ-50 סרטים שונים. ב-1954 עבר להוליווד וחתם חוזה עם חברת ההפקה סרטי פרמאונט, וב-1956 השתתף בתפקיד ראשי בסרט "הפלנטה האסורה" שזכה לביקורות חיוביות. במקביל שיחק בתפקידים בתוכניות טלוויזיה רבות. את הפריצה שלו לעולם הקומדיה עשה בשנת 1980 בתפקיד משנה בסרט "טיסה נעימה", שבה גילם רופא שנמצא על מטוס שנוסעיו סובלים מהרעלת מזון. בעקבות הצלחת דמותו התבקש על ידי הבמאים להשתתף בקומדיית הטלוויזיה "מחלק משטרה", שבה גילם שוטר בשם פרנק דרבן. נילסן טרם ביסס את מעמדו כשחקן קומי, והמשיך להופיע בתפקידים דרמטיים משניים בסרטים. שש שנים לאחר הורדת הסדרה משידור, החליט הבמאי לעשות סרט באורך מלא בהשתתפות נילסן. הסרט, "האקדח מת מצחוק: מתוך תיקי מחלק משטרה!", שיצא בשנת 1988, סיפר על השוטר פרנק דרבן, שמנסה לסכל ניסיון התנקשות במלכת אנגליה אליזבת השנייה בעזרת שחקן בייסבול מהופנט (רג'י ג'קסון). הסרט זכה להצלחה גדולה, ונעשו לו שני סרטי המשך, "האקדח מת מצחוק ½2: מהפח אל הפחד" ב-1991, ו"האקדח מת מצחוק ⅓33: העלבון האחרון" ב-1994. לאחר סדרת סרטי "האקדח מת מצחוק", המשיך נילסן להופיע בסרטים בעלי מבנה קומי דומה, אך לא הצליח לשחזר את ההצלחה שלה זכו סרטיו הקודמים. נילסן היה נשוי ארבע פעמים, למוניקה בויאר (1956-1950), אליסנדה אולמן (1973-1958), ברוקס אוליבר (1983-1981) וברברה ארל (מ-2001). היו לו שתי בנות מנישואיו השניים. ב-28 בנובמבר 2010 נפטר נילסן כתוצאה מסיבוך של דלקת ריאות. בן 84 במותו. 2008 - Slap Shot 3: The Junior League 2008 - שיר הלל אמריקאי 2008 - סופרהירו 2007 - המוזיקה שבפנים 2006 - מת לצעוק 4 2003 - מת לצעוק 3 2002 - Men with Brooms 2001 - הבלש מת מצחוק 2000 - החלל מת מצחוק 1998 - הנמלט מת מצחוק 1997 - המיליונר מת מצחוק 1996 - המרגל מת מצחוק 1995 - דרקולה: מת ואוהב את זה 1994 - האקדח מת מצחוק ⅓33: העלבון האחרון 1993 - Digger 1991 - All I Want for Christmas 1991 - האקדח מת מצחוק ½2: מהפח אל הפחד 1990 - Repossessed 1988 - האקדח מת מצחוק: מתוך תיקי מחלק משטרה! 1986 - אל תקרא לי לבן 1982 - מופע האימים 1981 - A Choice of Two 1980 - ליל הבכורה 1980 - טיסה נעימה 1987 - שאלה של שפיות 1972 - הרפתקה בפוסידון 1967 - רוזי! 1957 - תמי והרווק הנמלט (1964-1963) פייטון פלייס (1965) מ.א.ש - בפרק The Ringbanger (1973) - ההופעה הראשונה שלו בתפקיד קומי. מחלק משטרה - (1982) כיכב וזכה במועמדות לפרס אמי לשחקן ראשי בסדרה קומית (אנ') Due South‏ (1999-1994) ACTRA Award (2003) שדרת הכוכבים של קנדה (2001) כוכב בשדרת הכוכבים בהוליווד קצין במסדר קנדה מדיה וקבצים בנושא לזלי נילסן בוויקישיתוף לזלי נילסן, במסד הנתונים הקולנועיים IMDb (באנגלית) לזלי נילסן, באתר "אידיבי", מאגר הידע העברי לקולנוע ישראלי ועולמי לזלי נילסן, באתר AllMovie (באנגלית) לזלי נילסן, באתר Rotten Tomatoes (באנגלית) לזלי נילסן, באתר Box Office Mojo (באנגלית) לזלי נילסן, באתר Metacritic (באנגלית) לזלי נילסן, במסד הנתונים הקולנועיים KinoPoisk (ברוסית) לזלי נילסן, באתר AllMusic (באנגלית) לזלי נילסן, באתר MusicBrainz (באנגלית) לזלי נילסן, באתר Discogs (באנגלית) לזלי נילסן, באתר Genius אלון גור-אריה, האקדח לא יצחק עוד, באתר ynet, 29 בנובמבר 2010 עינב שיף, השחקן לזלי נילסן הלך לעולמו, באתר וואלה, 29 בנובמבר 2010 מרט פרחומובסקי‏, צחוק הגורל: הספד ללזלי נילסן, באתר וואלה, 29 בנובמבר 2010 לזלי נילסן, באתר "Find a Grave" (באנגלית)